உகண்டா நாட்டின் சர்வாதிகாரியாக இருந்த இடி அமின் அங்கு குடியேறியிருந்த இந்திய வம்சா வழியினரை உகண்டாவை விட்டு வெளியேற மூன்று மாத கால அவகாசம் வழங்கி இருந்தான். ஆனால் தமிழீழ விடுதலைப் புலிகளோ மூன்று மணித்தியால அவகாசத்துக்குள் வடக்கில் பூர்வீகமாக வாழ்ந்து வந்த முஸ்லிம் மக்களை முற்றாக அவர்களின் பாரம்பரிய பிரதேசங்களில் இருந்து வெறுங்கையுடன் விரட்டியடித்திருந்தனர். இலங்கை வரலாற்றில் முஸ்லீம் மக்கள் தமது பூர்வீகப் பிரதேசங்களிலிருந்து நிரந்தரமாக உடமைகள் அனைத்தும் சூறையாடப்பட்டு விரட்டியடிக்கப்பட்டதும், பெருமளவுக்கு கொலை செய்யப்பட்டதும் தமிழ் தேசியத்தின் பெயரால் தான் என்றால் அது மிகைப்படுத்தப்பட்டதாகாது.